Dan Kersch

Den Dan Kersch, gebuer de 27. Dezember 1961, ass e lëtzebuergesche Politiker (LSAP, bis 1991 KPL"Der linke Flügel der LSAP." in: d'Lëtzebuerger Land, 19. Mai 2011, gekuckt de 4. Feb. 2020.).

Hie gouf de 5. Dezember 2018 Minister fir Aarbecht a Sozialwirtschaft, sou wéi Minister fir Sport an der Regierung Bettel-Schneider-Braz. Bei enger Ëmbildung, nom Depart vum Etienne Schneider, gouf hien de 4. Februar 2020 zousätzlech Vizepremier"Remaniement ministrériel." Communiqué op gouvernement.lu, 4. Feb. 2020.. Op de 5. Januar 2022 huet hie vu senge Ministeschfonctiounen demissionéiert, fir den 11. Januar nees Deputéierten an der Chamber ze ginn."Das Personalkarussell dreht sich." wort.lu, 4.Jan.2022."Trois nouveaus députés à la Chambre." Communiqué op chd.lu, 2022-01-11.

Karriär
Den Dan Kersch war vun 2005 bis 2013 Buergermeeschter vun der Gemeng Monnerech, war vun 2009 bis 2012 President vum SYVICOL a war vum 14. Dezember 2011 bis den 13. November 2013 Member vum Staatsrot

Bei de Chamberwale vum 20. Oktober 2013 gouf hien an d'Parlament gewielt an do den 13. November vereedegt"Dan Kersch: Vum Staatsrot an d'Chamber." RTL.lu - 11.11.2013, 15:20 | Fir d'lescht aktualiséiert: 11.11.2013, 15:22.. Hien huet awer op säin Deputéiertemandat verzicht, fir Inneminister, Minister fir d'Fonction publique an der Regierung Bettel-Schneider ze ginn. Bei deene vum 14. Oktober 2018 gouf hien erëmgewieltelections.lu., an huet op en Neits säi Chambermandat opginn, fir Minister fir Aarbecht an Économie sociale et solidaire, a Sportsminister an der Regierung Bettel-Schneider-Braz ze ginn.

Vum 4. Februar 2020 bis de 5. Januar 2022 war hien zousätzlech Vizepremier an der ewell Regierung Bettel-Kersch-Bausch genannter Regierung. Den 29. November 2021 huet hie matgedeelt säi Ministerposten am Januar 2022 opzeginn an als Deputéierten an d'Chamber ze goen. Hien huet säi Mandat bis un d'Enn vun der Chambersessioun 2022-23 ausgefëllt.

Um Spaweck

Kategorie:Gebuer 1961
Kategorie:Lëtzebuergesch Buergermeeschteren
Kategorie:Membere vum Staatsrot zu Lëtzebuerg
Kategorie:Lëtzebuergesch Ministeren
Kategorie:Inneministere vu Lëtzebuerg
Kategorie:Aarbechtsministere vu Lëtzebuerg
Kategorie:Sportsministere vu Lëtzebuerg
Kategorie:Lëtzebuergesch Deputéiert
Kategorie:Buergermeeschtere vu Monnerech